Ingredjenti 400g spaghetti 150g kurrad tewma 200g qarabagħli 300g irkotta 3 bajdiet 120g tadam bżar u melħ 60g ġobon maħkuk Jekk jista jkun uża Grana Padano jew Parmiġġjan żejt għal qali u biex tidlek il-forma Għalli l-għaġin f' ħafna ilma bil-melħ. Żommu ftit wieqaf. Qatta l-kurrad, tewm u l-qarabagħli fi slices. Għamel ftit żejt ġo taġen u meta jisħon qallihom. Meta jkunu saru neħħi mit-taġen u qiegħed ġo bieqja. Żid l-ispagetti ma' din it-taħlita. Għaffeġ l-irkotta u żidha flimkien ma' 2 bajdiet li tkun ħabbat qabel. Żid ukoll nofs il-ġobon. Roxx ftit bżar u melħ. Erġa ħawwad. Qatta t-tadam f'biċċiet żgħar u żid mat-taħlita ta' l-ispagetti. Trid tagħmel attenzjoni biex int u tħawwad l-għaġin ma tgħaffġux. Idlek biż-żejt forma għal forn u imliha bit-taħlita ta' l-ispagetti. Ħabbat il-bajda li baqa u ferrixha fil-wiċċ. Roxx il-bqija tal-ġobon. Sajjar fil-forn għal madwar 40 minuta. Halliha toqgħod għal ftit ħin. Oħroġ mill-forma u aqta f'porzjonijiet. Servi sħuna.